kardosdrur/scandi-wiki huggingface dataset:
Ibrahim Afellay

Ibrahim Afellay (født 2. april 1986 i Utrecht) er en hollandsk tidligere fodboldspiller, der spillede på midtbanen. Fra 2015 til 2019 spillede han for den engelske Premier League-klub Stoke City FC. Han spillede tidligere for FC Barcelona og var i to omgange været udlejet til Schalke 04 og efterfølgende Olympiakos F.C.. Tidligere har han spillet syv sæsoner hos PSV Eindhoven i Æresdivisionen, som han var med til at sikre fire hollandske mesterskaber og én pokaltitel. Han vandt desuden prisen Best Young Player in The Netherlands (2007).

Landshold 
Afellay har spillet 53 kampe og og scoret syv mål for Hollands landshold, som han debuterede for den 28. marts 2007 i et opgør mod Slovenien. Han blev udtaget til den hollandske trup til EM i 2008 i Østrig og Schweiz samt til VM i 2010 i Sydafrika.

Han pådrog sig en alvorlig knæskade i september 2011, men vendte tilbage i slutningen af april 2012.

Titler

Klub

PSV Eindhoven 
 Æresdivisionen: 4
 2004–05, 2005–06, 2006–07, 2007–08
 KNVB Cup: 1
 2004–05
 Johan Cruijff Schaal: 1
 2008

FC Barcelona 
 La Liga: 1
 2010–11
 UEFA Champions League: 1
 2010–11
 Supercopa de España: 1
 2011
 UEFA Super Cup: 1
 2011
 FIFA Club World Cup: 1 
 2011
 Copa del Rey: 1 
 2011–12

Individuelt 
 Best Young Player in The Netherlands: 1
 2007

Eksterne henvisninger 

 

Fodboldspillere fra Holland
Fodboldspillere fra PSV Eindhoven
Fodboldspillere fra FC Barcelona
Fodboldspillere fra FC Schalke 04
Fodboldspillere fra Stoke City F.C.
Personer fra Utrecht
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Fredningsstyrelsen

Fredningsstyrelsen var en dansk myndighed under Miljøministeriet. Styrelsen blev oprettet i 1975 og nedlagt ved udgangen af 1986. De fleste af styrelsens resortområder gik derefter til Planstyrelsen.

I henhold til bekendtgørelse nr. 542 af 27. oktober 1975 administrerede styrelsen lovgivning om naturfredning, farten på Gudenåen, erhvervelse af fast ejendom til fritidsformål, bygningsfredning, kystfredning samt råstofudnyttelse, og det fik administrative beføjelser i henhold til lov om stianlæg i Københavnsegnens grønne områder.

Styrelsen var også sekretariat for Naturfredningsrådet, Akademirådet, Taksationskommissionen vedr. Naturfredning, Det særlige Bygningssyn, Statens Bygningsfredningsfond og (indtil 1978) Fredningsplanudvalget for Københavns,  Frederiksborg  og Roskilde amter. Under Fredningsstyrelsen var ydermere henlagt de amtslige fredningsnævn, Overfredningsnævnet og Danmarks Geologiske Undersøgelse.

Kilder 
 Beskrivelse på Statens Arkiver

Danske styrelser
Naturbeskyttelse i Danmark
Arkitektur i Danmark
Etableret i 1975
Ophørt i 1986
Jan Vennegoor of Hesselink

Jan Johannes Vennegoor of Hesselink (født 7. november 1978 i Oldenzaal, Holland) er en tidligere hollandsk fodboldspiller, der spillede som angriber. Han nåede i sin karriere som professionel spiller at optræde for klubber som FC Twente og PSV Eindhoven i hjemlandet, Rapid Wien i Østrig, samt Celtic F.C. i Skotland.

Hesselink har med sin målfarlighed været med til at sikre mange titler til sine hold. Han vandt med PSV Eindhoven tre mesterskaber og to pokaltitler, og med Celtic F.C. blev det til to mesterskaber, en FA Cup og en Liga Cup titel.

Landshold 
Hesselink nåede at spille 17 kampe og score 3 mål for Hollands landshold, som han debuterede for den 11. oktober 2000 i et opgør mod Portugal. Han blev af den daværende landstræner Marco van Basten udtaget til den hollandske trup til både VM i 2006 i Tyskland samt EM i 2008 i Østrig og Schweiz.

Titler 
Æresdivisionen
 2003, 2005 og 2006 med PSV Eindhoven

Hollands pokalturnering
 2001 og 2005 med PSV Eindhoven

Skotlands Premier League
 2007 og 2008 med Celtic F.C.

Skotlands FA Cup
 2007 med Celtic F.C.

Skotlands Liga Cup
 2009 med Celtic F.C.

Eksterne henvisninger 
 Spillerinfo 

Fodboldspillere fra Holland
Fodboldspillere fra FC Twente
Fodboldspillere fra PSV Eindhoven
Fodboldspillere fra Celtic F.C.
Fodboldspillere fra Hull City A.F.C.
Fodboldspillere fra Rapid Wien
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
DieselHouse

DieselHouse er et oplevelses- og videnscenter beliggende på H.C. Ørstedsværket i Sydhavnen i København med indkørsel fra Vasbygade. Det etableret som et samarbejde mellem Københavns Museum og MAN B&W Diesel A/S. Det åbnede i 2006.

Centeret er opbygget omkring en kæmpe B&W dieselmotor fra 1932, som gennem 30 år var verdens største dieselmotor med 22.500 hk. Dens formål var to gange dagligt at levere elektricitet til København under spidsbelastninger af el-nettet.

Motoren er bygget som en dobbelt virkende 8 cylindret totaktsmotor med en boring på 840 mm og en slaglængde på 1500 mm. Generatoren blev bygget af svenske ASEA (i dag ABB).

Under 2. verdenskrig spillede motoren en vigtig rolle i frihedskampen, idet værkets egen modstandsgruppe brugte den som gemmested for våben.
 
Dieselmotoren er stadig funktionsdygtig, men er ikke længere tilsluttet el-nettet. Som demonstration for publikum aktiveres den fast to gange om måneden, samt ved specielle lejligheder (f.eks. Kulturnat).

Museet rummer også den første dieselmotor fra B&W i 1904 (B&W nr. 1), der udstyret med 1 cylinder, et svinghjul på 8 tons og yder 40 hk. Den fungerer stadigvæk og startes en gang ugentligt for publikum.

Under strømafbrydelsen 23. september 2003 spillede den store B&W dieselmotor en nøglerolle i genoprettelsen af elforsyningen, da motoren kunne starte ved egen kraft og ikke havde brug for tilført elektricitet til elektromagneterne.

Generatoren på DM884-WS-150 blev først frakoblet nettet i september 2005, i forbindelse med ændring af bygningen til DieselHouse.
Motoren blev startet kl. 12:30 da strømudfaldet skete og kørte til kl. ca. 19:30.

Hvis man er så heldig at overvære en start af den store dieselmotor, anbefales høreværn, da larmen er enorm.

Se også 
 DieselHouse 
 Privat optagelse af motorens demonstration  
 B&W Double Acting 2 Cycle Motor, DieselHouse Copenhagen.

Noter 

Museer i København
Dieselmotorer
Museer etableret i 2006
Kongens Enghave
Burmeister & Wain
Elforsyning
Laudenbach (Unterfranken)

Laudenbach er en kommune i Landkreis Miltenberg i Regierungsbezirk Unterfranken i den tyske delstat Bayern. Den er en del af Verwaltungsgemeinschaft Kleinheubach.

Laudenbach ligger ved floden Main (Untermain) mellem Miltenberg og Obernburg og grænser op til Odenwald.

Nabokommuner 
Ned af Main ligger Klingenberg am Main, op af ad Main ligger Kleinheubach.

Naturmindesmærker 
Mammuttræet i slotsparken er det ældste levende væsen i Landkreis Miltenberg

Eksterne henvisninger
Planstyrelsen

Planstyrelsen var en dansk myndighed under Miljøministeriet. Styrelsen eksisterede fra 1975 til 1993. Den blev afløst af Skov- og Naturstyrelsen.

Planstyrelsen blev oprettet med hjemmel i bekendtgørelse nr. 541 af 27. oktober 1975. Den tog sig af administrationen af lovgivningen om fysisk planlægning, lovene om byplaner, by- og landzoner, lands- og regionplanlægning, regionplanlægning i hovedstadsområdet, sommerhuse og campering mv., tilbudspligt, Statens Bygge- og Boligfond, offentlige veje, byggeloven og byggelov for Staden København.

I 1986 nævnes det, at styrelsen desuden havde beføjelser iht. lovene om kommuneplanlægning, ekspropriation og byudvikling, støtte til små øsamfund, mens lov om byplaner og byggelov for Staden København i  mellemtiden var bortfaldet. Endvidere nævntes de kollegiale organer, for hvilke Planstyrelsen havde sekretariatsfunktion (Miljøankenævnet for visse sagers vedkommende, Byplannævnet, Tilbudspligtnævnet, Kontaktudvalget med de Kommunale Organisationer).

Miljøministeriets Sektorudvalg blev pr. 1. november 1984 overtaget af Planstyrelsen. Ved
bekendtgørelse nr. 897 af 15. december 1980 blev lov om bygningsfredning pr. 1. januar 1987 henlagt fra Fredningsstyrelsen til Planstyrelsen, og samtidig blev Planstyrelsens beføjelser vedrørende kommuneplanlægning ændret. Pr. 1. juli 1989 overtog  Planstyrelsen trafikområdet (dvs. trafik- og støjforurening) fra Miljøstyrelsen.

I Planstyrelsens tid som myndighed blev SAVE-systemet til registrering af bevaringsværdier etableret (påbegyndt 1987 under kontorchef Gregers Algreen-Ussing), og de første kommuneatlas med lokale resultater af SAVE-analysen blev produceret (fra 1991).

Kilder 
 Beskrivelse på Statens Arkiver

Danske styrelser
Naturbeskyttelse i Danmark
Arkitektur i Danmark
Byplaninstitutioner
Etableret i 1975
Ophørt i 1993
Bøffel

En bøffel er en betegnelse for forskellige arter af okser, især i slægten Bubalus.

Det drejer sig først og fremmest om de to arter:
 Afrikansk bøffel (Syncerus caffer)
 Asiatisk vandbøffel (Bubalus arnee)
Betegnelsen bruges desuden også om amerikansk bison (Bison bison).

Se også 
 Bison
 Bøffelbær
 Skedehornede (Bovidae)
Okser
Naur Klint

Naur Klint (16. juni 1920 i København – 6. september 1978 i Gentofte) var en dansk arkitekt og grafisk designer.

Han var søn af Kaare Klint og barnebarn af P.V. Jensen Klint, der begge var arkitekter.

Naur Klint er mest kendt for at have tegnet på skrifttypen på de serier af danske nummerplader, der blev udstedt fra 1976 til 2008. I 1991 blev skrifttypen suppleret med flere bogstaver, desginet af sønnen Lars Klint. I lighed med sin far og farfar har Naur Klint desuden designet frimærker. I 1940'erne stod han for produktionsdesign til to spillefilm; Når man kun er ung og Billet mrk.. 

Arkitekter fra Danmark
Designere fra Danmark
Personer i Kraks Blå Bog (afdøde)
Danskere i 1900-tallet
Personer fra København
Naur
Hedwiges Maduro

Hedwiges Martínez Maduro (født 13. februar 1985 i Almere, Holland) er en hollandsk fodboldspiller, der spiller som defensiv midtbanespiller hos AC Omonia på Cypern. Han har spillet for klubben siden 2017 Han har tidligere spillet for blandt andet Sevilla, Valencia, og Ajax.

Maduro vandt med Ajax Amsterdam den hollandske pokalturnering i 2006 og 2007. Med Valencia CF vandt han i 2008 Copa del Rey, efter finalesejr over Getafe CF.

Landshold 
Maduro står (pr. marts 2018) noteret for 18 kampe for Hollands landshold, som han debuterede for i marts 2005 i et opgør mod Rumænien. Han blev af den daværende landstræner Marco van Basten udtaget til den hollandske trup til både VM i 2006 i Tyskland.

Titler 
Hollands pokalturnering
 2006 og 2007 med Ajax Amsterdam

Copa del Rey
 2008 med Valencia CF

Eksterne henvisninger 

Fodboldspillere fra Holland
Fodboldspillere fra AFC Ajax
Fodboldspillere fra Valencia CF
Fodboldspillere fra Sevilla FC
Fodboldspillere fra PAOK F.C.
Deltagere ved verdensmesterskabet i fodbold 2006
Fie Adamas

Fie Adamas (født 18. november 1949) er en dansk eventmaker og PR-konsulent.

Adamas er uddannet indenfor hotelbranchen og arbejdede som stylist og rekvisitør på flere filmproduktioner, indtil hun i 1980'erne etablerede PR- og eventbureauet Adamas Events, der var Danmarks første af slagsen.

Bibliografi 
 Festbogen (1987)

Eksterne henvisninger 
 Adamas Events' hjemmeside

Referencer 

Erhvervsfolk fra Danmark
Blekingegadebanden (film)

Blekingegadebanden er en dansk dokumentarfilm fra 2009, der er instrueret af Anders Riis-Hansen og baseret på Peter Øvig Knudsens bøger om Blekingegadebanden. Filmen er produceret af Bastard Film.

Allerede i efteråret 2009 vises filmen på DR1.

Kilder og eksterne henvisninger 
 Filmens officielle hjemmeside

Referencer

Eksterne Henvisninger 

Dokumentarfilm fra Danmark
Danske film fra 2009
Ingrid Larsen

Ingrid Larsen kan henføre til flere personer:

 Ingrid Larsen (udspringer) (1912 - 1997) – dansk udspringer, gift Sabroe
 Ingrid Larsen (skak) (1909 - 1990) – dansk skakspiller, tidligere mange gange danmarksmester i skak for kvinder
 Ingrid Johanne Gether Larsen – kvindepolitisk aktiv
Raimundo Pereira

Raimundo Pereira (født 28. august 1956) er en advokat og politiker fra Guinea-Bissau, der blev indsat som midlertidig præsident i Guinea-Bissau fra 3. marts til 8. sptember 2009 efter at den demokratisk valgte præsident João Bernardo Vieira blev dræbt af militæret. Han var igen fungerende præsident fra 9. januar til 12.  april 2012.

Raimundo Pereira, der er uddannet jurist, er medlem af det politiske parti Det afrikanske parti for Guinea-Bissau og Kap Verdes uafhængighed (PAIGC – Partido Africano da Independência da Guiné e Cabo Verde), som ved parlamentsvalget i 2004 blev landets største, og hvis leder Carlos Gomes Júnior siden valget i 2004 havde været Guinea-Bissaus premierminister i to korte perioder.

Pereira som ved sin udpegning som midlertidig præsident fungerede som parlamentsformand var forfatningsmæssigt bundet til inden for 60 dage at fastsætte en dato for afholdelse af et nyt præsidentvalg.

Referencer

Eksterne henvisninger 

Guinea-Bissaus præsidenter
Politikere fra Guinea-Bissau
Snap og trylledrikken

Egefolket: Snap og trylledrikken (2001) er et computerspil for børn. Spillet er udviklet af MadsenMedia Interactive og udgivet af K.E. Media.

Historie 
Egefolkets statue stjæles en sen nat af mosetroldene. Statuen er byens talisman, og sagnet siger, at Egeby vil gå til grunde, hvis statuen er borte fra byen i mere end 24 timer. Eftersom ingen egefolk tør nærme sig troldenes slot ude i mosen, brygger Oldermanden, der er byens overhoved, en grøn gas, der kan få troldene til at sove. Så kan en gruppe egefolk uhindret slippe ind i troldeslottet og røve statuen tilbage.

Men kort før det storstilede redningsforsøg kommer Oldermanden i sin iver til at knuse flasken med sovegas, og alle egefolk i byen falder i en dyb, trancelignende søvn. Feen Illumi har set det hele, og hun skynder sig at hente Snap; den eneste egefyr, der ikke var i byen, da uheldet skete.

Snap og Illumi må først finde vej ud til Oldermandens laboratorium og her søge efter opskriften på den modgift, der kan få Egefolket vækket af deres dybe søvn. Og så gælder det om at finde alle ingredienserne til modgiften i skovene omkring Egeby.

Andet niveau af Snap og Trylledrikken foregår i de skumle gange under Mosetroldenes slot. Her er den friske egefyr på jagt efter den stjålne statue, som han vil bringe tilbage til landsbyen. Men da Illumi bliver taget til fange af en af troldene, bliver det kun sværere at finde vej gennem det snørklede gangsystem uden at blive opdaget...

Selvfølgelig finder Snap statuen til sidst, og han bringer den velbeholdent tilbage til Egeby sammen med modgiften, så alle hans venner igen kan vågne fra deres søvn...

Presse 
Jyllands-Postens Niels Sandøe gav titlen 5 ud af 6 stjerner og skrev:

"Egefolket – Snap og Trylledrikken er en rigtig god ny adventuretitel for børn i fem til syv års alderen. Den er dansk, den har varme i sin streg og en ganske god historie. Og så lærer de unge poder ikke så lidt om den danske natur undervejs. (...) Skoven er en rigtig dejlig varieret eventyrskov. Og selvfølgelig er der hule træer og talende dyr, der skal aflægges besøg hos for at klare sig igennem, herunder et hos den gamle ugle og en sumprotte. Der kan spilles på tre sværhedsniveauer. Styringen af Snap går helt smertefrit. Stemningen er hyggelig. (...) Jeg synes historien går rent ind. Den leverer underholdning, lærdom og eventyr kombineret med pæn grafik. Der er tale om en debutproduktion fra den nye spiludvikler, MadsenMedia. Jeg glæder mig til at se mere fra den kant."

Computerspil fra 2001
Macintosh-spil
Windows-spil
Guinea-Bissaus premierministre

Guinea-Bissaus premierminister er landets regeringschef.

Guinea-Bissau blev uafhængig i 1973, og siden grundlæggelse af posten som premierminister har der været følgende premierministre:

Se også 
 Guinea-Bissaus præsidenter

Premierministre
Lister over regeringsledere
Atlasløve

Atlasløve (latin: Panthera leo leo) er en underart af løven, som uddøde i naturen i første halvdel af 1900-tallet. Der er muligvis nogle tilbage i zoologiske haver rundt om i verden.

Atlasløven er den løve som romerne brugte i arenaen til at kæmpe mod gladiatorer, men er nu tæt på total udryddelse. Dette er også den største af alle løve-underarter. Den er uddød i det fri, men flere mener at være i besiddelse af en eller flere atlasløver i fangenskab. Den levede i Nordafrika, fra Marokko til Egypten.

Den sidste vildtlevende atlasløve blev dræbt i Marokko i 1922.

De evolutionære forhold mellem løvens (Panthera leo) forskellige underarter er ikke helt tydelig. Paleontologerne anser at Atlasløven (Panthera leo leo) udviklede sig fra en population af europæiske løver (Panthera leo europaea), der i sig selv stammer fra asiatiske løver (Panthera leo persica), som stadig levede, omend i faldende antal, i dagens Indien. I et internationalt forskningsprojekt har forskere udvundet DNA-sekvenser fra forskellige Atlasløver i samlinger på naturhistoriske museers, og sammenlignet derefter disse sekvenser med DNA fra nulevende zooløve for at se, hvor meget "Atlasløve" som findes i disse katte, som ofte er en genetik blanding af flere underarter. Hanner og hunner med en høj andel af Atlasløve-DNA vil derefter blive parret selektivt, ligesom deres efterkommere, det ultimative mål er genskabelsen af Atlasløven.

Referencer 

Løver
Europa-Parlamentsvalget 2004

Europa-Parlamentsvalget 2004 blev afholdt i Danmark den 13. juni 2004. Valgdeltagelsen var 47,9 procent. Danmark valgte 14 medlemmer til Europa-Parlamentet, i modsætning til de hidtidige 16 medlemmer, da fordelingen af mandater mellem landene blev ændret i forbindelse med udvidelsen af EU.

Valget i EU 

I de øvrige 24 medlemslande blev valget afholdt fra 10. til 13. juni. Der blev i alt valgt 732 medlemmer til parlamentet. Den samlede valgdeltagelse for hele unionen var 45,6 procent. Den var lavest i Slovakiet (17,0 %) og Polen (20,9 %). Også Estland, Slovenien og Tjekkiet havde valgdeltagelse på under 30 procent. Blandt de lande hvor det er frivilligt at stemme, var valgdeltagelsen højest på Malta (82,4 %) og i Italien (73,1 %). Den højeste valgdeltagelse fandt sted i Belgien (90,8 %) og Luxembourg (90,0 %), som begge har stemmepligt.

Se også 
 Finske medlemmer af Europa-Parlamentet 2004-2009
 Europa-Parlamentsvalget 2004 i Danmark

Noter

Eksterne kilder og henvisninger 
 Lands- og kredsresultater, Indenrigsministeriet .

Politiske valg i 2004
2004
Henry Hazlitt

Henry Hazlitt (født 28. november 1894, død 8. juli 1993) var en liberal filosof, økonom og journalist på The Wall Street Journal, The New York Times, Newsweek, samt The American Mercury. Han anses for at være en del af den såkaldte østrigske skole indenfor økonomi, der blandt andet tæller nobelprismodtager Friedrich Hayek, Murray Rothbard samt Ludwig von Mises.

Henry Hazlitt er mest kendt for sit værk Economics in One Lesson, der er en letlæst og meget klart opbygget introduktion til økonomi set fra den østrigske skoles perspektiv. Han har dog leveret flere andre bøger indenfor økonomi, heriblandt The Failure of the New Economics, hvor han gennemgår John Maynard Keynes' hovedværk kapitel for kapitel. Sidstnævnte værk blev dog aldrig helt så udbredt som han havde håbet på, hvilket kan hænge sammen med, at han ikke har nogen universitetsuddannelse , hvorfor mere prominente økonomer ikke brugte meget tid på ham.

Han har dog alligevel opnået en vis succes, hvilket skyldes hans gode formuleringsevner og let forståelige sprog. Det har resulteret i, at Economics in One Lesson nåede at komme på bestseller listen i Kina .
I Danmark har tidligere statsminister Anders Fogh Rasmussen, mens han politisk gik ind for en minimalstat, været inspireret af Economics in One Lesson, hvilket han gav udtryk for i sit værk Vera og Benefica .

Bøger 
 Thinking as a Science, 1915
 The Way to Will Power, 1922
 A Practical Program for America, 1933
 The Anatomy of Criticism, 1933
 Instead of Dictatorship, 1933
 A New Constitution Now, 1942
 Freedom in America: The Freeman (med Virgil Jordan), 1945
 The Full Employment Bill: An Analysis, 1945
 Economics in One Lesson, 1946
 Economics in One Lesson (Spansk), 1946
 Will Dollars Save the World?, 1947
 Forum: Do Current Events Indicate Greater Government Regulation, Nationalization, or Socialization?, Proceedings from a Conference Sponsored by The Economic and Business Foundation, 1948
 The Illusions of Point Four, 1950
 The Great Idea, 1951 (Kaldet Time Will Run Back i Storbritannien, revideret og genudgivet med denne titel i 1966)
 The Free Man's Library, 1956
 The Failure of the 'New Economics': An Analysis of the Keynesian Fallacies, 1959
 The Critics of Keynesian Economics (ed.), 1960
 What You Should Know About Inflation, 1960
 The Foundations of Morality, 1964
 Man vs. The Welfare State, 1969
 The Conquest of Poverty, 1973
 To Stop Inflation, Return to Gold, 1974
 The Inflation Crisis and How to Resolve It, 1978
 From Bretton Woods to World Inflation, 1984
 The Wisdom of the Stoics: Selections from Seneca, Epictetus, and Marcus Aurelius, 1984
 The Wisdom of Henry Hazlitt, 1993

Referencer 

Filosoffer fra USA
Journalister fra USA
Økonomer fra USA
Faglitterære forfattere fra USA
Kapitalisme
Klassisk liberalisme
Collin

Collin er en dansk borgerslægt hvis navn er afledt af byen Kolding. I år 2020 var der ifølge Danmarks Statistik 239 personer med efternavnet Collin.

Slægten der omfatter flere personer:
 Jonas Baltzersen Collin (1705-1770) – lotteriinspektør, handelsmand og fabrikant. Hans far var Baltzer Jensen "af Kolding", heraf navnet Collin
 Jonas Collin (den ældre) (1776-1861) – jurist, finansdeputeret og gehejmekonferensråd, søn af Niels Collin (1736-1797), der var søn af Jonas Baltzersen Collin
 Edvard Collin (1808-1886) – departementschef og litterær samler, søn af Jonas Collin
 Edgar Collin (1836-1906) – dramaturg og journalist, litterat og teaterhistoriker, søn af Gottlieb Collin, brodersøn af Edvard Collin og sønnesøn af Jonas Collin den ældre
 Jonas Collin (zoolog) (den yngre) (1840-1905) – zoolog, søn af Edvard Collin (Jonas Sigismund Collin)
 Helga Collin (1841-1918), - balletdanser, barnebarn af Jonas Collin 
 Alfred Theodor Collin (1849-1922) - fotograf
 Aage Collin (1878-1966), dansk løber (Aage Henrik Collin)

Simplificeret stamtræ 

Efternavnet har derudover været båret af:
 Amanda Collin (f. 1986)
 Jonas Collin Lundh (1825-1911)

Kilde 
 Index til bind 4 i DBL

Eksterne henvisninger

Referencer 

Slægter fra Danmark
Natasha Richardson

Natasha Jane Richardson (født 11. maj 1963, død 18. marts 2009) var en engelsk skuespiller, der især var kendt for teaterroller, men også medvirkede i en række film.

Biografi 
Natasha Richardson var datter af skuespilleren Vanessa Redgrave og instruktøren og produceren Tony Richardson. Hun medvirkede første gang i en film allerede som 4-årig, da hun havde en rolle i Den Lette Brigades angreb. Senere modtog hun undervisning i drama på Central School of Speech and Drama i London.

Hun fik sin første egentlige teaterrolle i 1984, og senere spillede hun blandt andet i Mågen af Anton Tjekhov. Blandt hendes mest berømmede teaterroller kan nævnes Sally i Cabaret og Blanche DuBois i Omstigning til Paradis, begge på Broadway i New York.

På film har Richardson blandt andet spillet med i filmatiseringen af Tjenerindens fortælling samt i Nell, hvor hun mødte sin anden mand, Liam Neeson. Parret blev gift i 1994 og fik to sønner. Hun døde af eftervirkningerne af et fald i forbindelse med et skiuheld i Canada.

Hun har også medvirket i Forældrefælden (The Parent Trap) fra 1998, hvor hun spillede mor til tvillinger.

Eksterne henvisninger 

 

Skuespillere fra Storbritannien